
Muallif e Kitab Ek Nazar Mein 
August 1895 CE......... December 1963 CE 


Syed Mohammad Dawood Ghaznawi bin Syed Abdul Jabbar Ghaznawi 43, khandaan e Ghaznawiya ke chashm o 
chiraagh the. Jinki wilaadat aakhir July ya awwal August 1895 Amritsar mein hui. 


Ibtedaai taaleem apne wali aur chacha Syed Abdul Awwal aur Syed Abdul Wahed Ghaznawi 27 waghaira se haasil 
ki. Fiqa o Hadees ki takmeel Shaikh al Kul fil-Kul al Syed Nazeer Hussain Mohaddis Dahelwi 22 ke madrasah mein 
rehkar ki. Jabke ma’aqulaat waghaira ki takmeel Lucknow ke mashoor zamaana ustaz ikram se ki. Fiqa o Hadees 
ke silsile mein Mohaddis Shaheer Hafiz Abdullah Sahab Ghazipuri 2: aur Mantiq o Falsafa mein Maulana Saif Ur 
Rahman 2% Kabuli ka naam qaabil e zikar hai. 


Tarteeb o Islaah, Zauq o Tasawwuf, Bulandi e Fikr, Ilmi Gehraai, Zohd o Taqwa aur Haq Goi apne aslaaf se wirsa 
mein paai thi. 


Takmeel o Faraaghat ke baad muddat tak apne abaai madrasa, Madrasa Ghaznawiya mein tashngaan e uloom o 
funoon ko sairaab karte rahe, magar tabiyat mein choo’nke Hurriyat o azaadi ka alaao jal raha tha. Lehaza der tak 
gosha e aafiyat par qaane’e naa reh sakey. Balke, maidan e kaarzaar mein dakhil ho gae. Ye 1919 ka daur tha. Jab 
angrezi jabr o istebdaad ke khilaf fizaa garam thi. Lehaza utar kar Khilafat ke baqaa o tahaffuz aur angrezi jabr o 
istebdaad ke tukde tukdre karne ke liye maidan e siyasat mein aagae. Choo’nke jawaani ka aalam tha, ghaznawi 
khoon rag o pae mein daodh raha tha. Angrezi istemar ke khilaf apni shola-baar taqreero’n ka wo laaimtenahi 
silsila shuru kiya ke takht e bartaaniya mutazalzil hogaya aur hindustaniyo’n ke zahen o dimaagh par chaaya hua 
roab o dababa hawa hogaya. Tehreek e Kilafat ko jis kaamyaabi ke saath aapne aagey badhaaya isne aapko iske 
baniyo’n ki saff mein laa kahadaa kiya. 


Khaliq e Kaaenaat ne aapko Roab o Jalaal bhi kuch aisa ataa farmaya tha ke bade se badaa aadmi pighalne lagta 
tha. Civil nafarmaani tehreek ke zaman mein Amritsar mein Congress ne jab mutawaazi hukumat qaaem karli to 
ek hissa par sirf Syed Mehmood Ghaznawi :# ki hukumat qaaem hogai aur is hissa mein rehne waale bade bade 
sarmayadaaro’n se unki baaz kotahiyo’n par badi badi ruqoom bataur e jurmana inpar aaed ki gaee’n. Jinhe in 
sarmayadaaro’n ne ba-khushi tasalli karte hue adaa kiya. 


1919 hi mein choo’nke jawani kaa aalam tha, angrez ki mukhalifat zoro’n par thi. Har siyaasi o samaaji tehreek 
aur jalsa mein shareek hote the. Jalayanu Waala Baagh, Amritsar mein General Dair ki safaaki ka nishaana bante 
bante bache. 


Isi zamaana mein tehreek e khilafat ke baaz karkuno’n ne naa-aqebat andeshi ke sabab baaz jhooti sacchi baato’n 
ko bahana banaa kar Aal e Saud ke khilaf jab tehreek chalaai to Syed Muhammad Dawood Ghaznawi o Syed 
Muhammad Ismail Ghaznawi, Batl Hurriyat Zafar Ali Khan aur Syed Ataullah Shah Bukhari ne is gumrahkun 
propaganda ka zabardast muqabla kiya. 


Aapne apni zindagi mein mukhtalif tehreeko’n ko apne zor e bayan gehraai gehraai aur qaaedaana salahiyato’n 
aur siyaasi baseerat se naa sirf ye ke zinda rakha, balke isme markazi kirdaar adaa kiya. 


Khilafat committee se ilaahidgi ke baad ehraar mein shamuliyat ikhteyar ki aur Sultan ibne Saud ki khidmat mein 
ehraar ki janib se jaane waale wafad ki qiyadat ka sharf bhi aaphi ke naseeb mein aaya. 


Aapki zindagi ke halaat se aisa maloom hota hai ke angrezi istebdaad ki mukhalifat aapke rag o reshe mein pewast 
hogai thi. Isi liye ghair munqasim Hindustan mein uthne waali har is tehreek mein badh chadh kar hissa lete, jo 

angrezi igtedaar ko Hindustan se bahar nikalne ke liye wujood mein aati. Khilafat Committee, Jamiat ul Ulma e 
Islam, Majlis Ehraar, Congress se lekar Muslim Leauge tak. Tamaam siyaasi o mazhabi jamato'n aur tanzeemo'n ko 
apni qaaedaana salahiyato'n se faizyaab kiya. 


Agar dekha jaae to kam-o-besh 15 saal qaed o band ki sobato’n mein guzar gae. Amritsar, Siyalkot, Shahpur, rotak, 
Multan, Lahore, Montgomri, Atak, Miya’nwali, Sargodha aur Gujrat ki jailo'n mein baar baar dakhil kiye gae. 


Ye sab kuch hua, magar kalma e haq kabhi dabi zuban se kehna pasand nahi kiya. Deen, watan aur azaadi ki khatir 
har taghoot se lad gae aur anjam ki kabhi parwah nahi ki. 


Musalmano ki izzat o wiqar ko dobaara bahaal karne ki tadap har waqt lagi rehti thi aur is ke liye tarah tarha ki 
tehreeke’n aur qisam qisam ke mansube banaane aur tareeqa e kaar mutaiyyan karne mein yad-toola rakhte the. 
Zid, hathdharmi, ta'assub aur jazbiyyat se bach kar tamaam musalmano ko ek saath jamaa karke mushtarika 
koshish ke liye qadam uthaane par logo’n ko amaada karte aur apne zabardast azm o hausla ke baais aise waqt 
mein jabke musalman aapas ke naza'a aur ikhtelaf se buri tarha do-chaar the. Lahore mein ek azeem ush shaan 
ijlaas bulaane ki than li. 


Aur ijlaas bhi aisa ke Hindustan ki tareekh mein ek aadmi ki dawat par itna azeem ijlaas kabhi naa hua hoga. Jisme 
shareek hone waalo’n mein sirf ulama ikram ki tadaad taqreeban 500 thi aur tajjub to is baat par hai ke Hindustan 
mein paae jaane waale jumla masaalik o makaatib e firk ke saath saath soofiya o mashaaekh ka ek jam e ghafeer 
bhi tha. Maulana Salamatullah Luckhnawi agar is ijlaas mein shareek the, to maulana Abdul Baari Firangi Maheli 
bhi jalwa afroz the. Agar ek taraf Ahmad Raza Khan Barelwi maujood the, to doosri taraf, Maulana Ashraf Ali Sahab 
Thanwi bhi the. Agar isme Mufti Maulana Kifayatullah Sahab shareek the, to doosri taraf Maulana Moinuddin Ajmeri, 
Maulana Hussain Ahmad Madani, Peer Jamaat Ali Shah, Peer Maher Ali Shah waghaira waghaira soofiya o mashaaekh 
bhi hazir the. 


Ye tamaam Ulama o Soofiya apne aqeeda o amaal ka ikhtelaf balaae taaq rakh kar milli masaael par ghaur karne 
ke liye ek mard e qalandar ki awaaz par jamaa ho gae the aur is Allah ke bande ne is ijtemaa ki sadarat ek faheem 
mudabbir siyasatdaan aur aam ke supurd kardi thi. Jisko log Abul Kalaam Azaad # ke naam se yaad karte the. 


Istekhlaas e watan aur shaukat e islam ki baaziyaabi ke liye jo jazba dil o jigar mein maujzan tha, isse majboor 
hokar Elaa e Kalimatullah ke liye Maulana Azaad ki bait bhi ki. 


Aap Jamiatul Ulama e Hind ke nazim aur Punjab Congress ke sadar bhi rahe, majlis e ahrar ke baniyo'n mein 
shumar kiye gae khilafat committee ke bhi zamana daraaz tak siyah o safed ke malik rahe. Azad Muslim Conferrence 
ki tehreeko’n mein khoob hissa liya. 


Tehreek kashmeer mein jo muqam aapne haasil kiya wo shayad hi kisi aur ko mila ho. Majlis e ehrar se ilaahidgi 
ke baad jab aapne Congress mein shamuliyat ikhteyar ki to us wagt Punjab ki siyasat zoro'n par thi. Congress ke 
liye Maulana Syed Dawood Ghaznawi + se ziyaada munaasib aadmi naa mil saka. Chunache, Maulana Abul Kalaam 
Azad # ke mashwara se aap Punjab Congress ke sadar bhi muntakhab kiye gae aur shayad ye bhi Congress ki zindagi 
mein apni noaiyat ka niraala waagea ho, ke poore Punjab mein congress sirf ek hi seat haasil kar saki aur wo seat 
thi, janab Maualana Syed Mohammad Ghaznawi : ki. Ye baat zahir karti hai ke is silsila mein jo anaasir kaam kar 
raha tha wo sirf aapki zaat, khandaani wajaahat aur unke halqa ke logo’n ke dilo’n mein unki izzat thi. 


Bawajood iske, ke wo saari zindagi azaadi e watan ki khatir angrezi istemaar se nabard-azmaa' rahe, magar 
khidmat e deen ke liye har waqt kosha’n rahe. Siyasat mein dakhil hone ke baad bhi kalma e haq buland karna 

nahi choda. Is silsila mein jaha'n aapne arbaab e siyasat ki parwah nahi ki, wahee'n wagt ke barsar aawarda ulama 
ikram ki naa insaafiyo'n par bhi sukoot ikhteyar nahi kiya. 


Saari zindagi, maslak e amal bil hadees ke aamil o daai aur uske liye kosha'n rahe. Mohabbat e Ilaahi o ulfat e 
Nabawi mein kisi ki shirkat gawaara naa thi. Hadees o Quran ke muqable mein kisi ki baat ko qubool naa karte the. 
Lekin in tamaam cheezo'n ke bawajood Aimma e Deen o Mujtahideen o Mashaaekh ki shaan mein adna si gustakhi 
bhi unke nazdeek naqaabil e moaafi jurm tha. Is silsila mein aap kisi tarha ki kotaahi gawara naa karte the. Zohd 
o taqwa khashiyat o inaabat ke saath saht shujaa-at, dileri, bebaaki o raushan zameeri is mard e jaleel aur batal 
e azeem ka kabhi naa judaa hone waala wasf tha. 


In tamaam ausaaf hameeda ke bawasf uloom e islamiya mein gehri baseerat rakhte the. 


16t" December 1963, peer ke din hasb e mamul Namaz e Fajr ki adaaigi ke baad der tak wazeefa waghaira padhte 
rahe. Baad mein akhbaraat ka mutallea kiya. Ahle khandaan se baat cheet ki, naashta kiya, ye sab kuch hasb e 
mamul tha. Magar 8:45 ke qareeb achaanat dil ka daur apadaa aur jaa'n jaa'n e afreen ke supurd kardi. 


sel gill Cal AH sch a ib ll 


Ilm o amal ka ye mujassam, noor o irfaa'n ka ye minaar, azaadi e watan ka bebaak sipaahi, akhlaaq o kirdar mein 
aslaaf ki miraas ka amen aur Kitab o Sunnat ka ye shaidaai, Jamat e Ahle Hadees ke alaawa hazaro'n shaidaao'n 
ko sogwaar chodkar hamesha ke liye rukhsat hogaya. usal) aal Lil 5 di Lil 


Razaullah Abdul Kareem Madani (hafizahullah) 
12% Sep 1988 


Mugaddama 
By: Allama Abdur Razaaq Maleehabadi A 


Syedna Anas bin Maalik #% Umaiyya ke daur mein roya karte the ke Ahed e Awwal ka deen baaqi nahi raha. Lekin 
agar wo hamare is daur ko dekhte to kya kehte? Kya wo hame’n “Mushrik” qaraar naa dete aur ham unhe’n ko 
buraa naam naa dete, kyou’n us waqt aur aajke islam mein ab agar koi mushtareka cheez baagi reh gai hai to wo 
sirf lafz e Islam hai. Ya chand zaahiri o rasmi ibadaat hain aur wo bhi bidaat ki amezish se paak nahi. Kitabullah 
jaisi asmaan se utri thi, ab tak beghal o ghash qaaem hai. Sunnat e Rasool Allah bhi mudawwan o mehfooz 
musalmano ke hatho’n mein maujood hai. Magar kitni badi badnaseebi hai ke dono mahjoor o matrook hain. Taqo’n 
aur almariyo’n ki zeenat hain ya gando’n, taweezo’n mein musta’amal hain. Musalman apni amali zindagi mein 
unse bilkul azaad hain aur bawajood adaae itteba unse mukhalif chal rahe hain. 


Ajmer ka urs dekhen ke baad kaun keh sakta hai ke ye wohi musalman hain jo aamil e Quran aur alambardaar e 
Tauheed the? Awadh ke ek hindu rehnuma ne Ajmer ki kaifiyat dekh kar kaha tha: Ab tak mujhe shak tha ke hindu 
musalmano mein ittehad ho sakta hai magar, aaj mujhe yaqeen hogaya hai. Kyou’nke hamare aur musalmano ke 
mazhab mein agar kuch farq hai to sirf naamo’n ka hai, haqeeqat dono ki ek hi hai. Aur ye isne sach kaha, kyou’nke 
aaj hinduo’n aur musalmaano ke shirk mein agar koi farq hai to wo naamo’n aur tareeqo’n hi ka hai, warna 
haqeeqat taqreeban ek hai. Hindu butho’nke saamne jhukte hain, to musalman qabro'n ke saamne, hindu raam 
aur kirshn ki parastish karte hain to musalman Jeelani o Ajmeri ki! Ye kehna ke ham parastish nahi karte. Hame 
unhe khuda nahi samajhte, mahez bemaani baat hai. Kyou’nke Hindu bhi Allah wahed ke alaawa kisi ko bhi ilaah 
samajh kar parastish nahi karte aur naa hi mushrikeen e arab karte the. Jaisa ke is kitab mein mufassil mazkoor 
hai. Haa’n ye zaroor hai ke tum apni parastish ko “Parastish o ibaadat” nahi kehte kuch aur naam dete ho. Magar 
naamo’n ke ikhtelaf se haqeeqat to nahi badal sakti. 


Hassaas aadmi ke liye musalman mushriko’n ke halaat o khayalaat maloom karna ek naqaabil e bardasht museebat 
hai. Is firqa mein aqal o naqal dono ka kaal (qahat) hai. Ek taraf tasleem karte hain ke Allah Aalim ul Ghuyoob hai, 
Samee o Baseer hai, Asmaano aur Zameeno mein ek zarra bhi isse ojhal nahi aur naa hi wo uski marzi ke baghair 
harkat kar sakta hai, wo hamse door nahi, nazdeek hai aur itna nazdeek ke isse ziyaada nazdeeki mumkin nahi, 
phir wo Rahmaan o Raheem hai. Ghafoor o Ghaffar hai, Sakhee hai, Behisaab deta hai, Jabbar Baadshah nahi ke 
kisi ko apne dar par aane naa de. Har waqt iska darwaza khula hai. Har waqt iska hath phaela hai, har wagt iska 
langar jaari hai, ye sab aur isse ziyaada maante hain. Magar.... Magar ke aagey aqal o danish ki maut hai. Insaniyat 
aur insan sharafat ka maatam hai. Magar ke baad ye hai qabro'n ke saamne jhukna zaroori hai! Murdo'n se 
mannate’n manaana zaroori hai! Sifaarish o Shafaa-at ke baghair is darbar mein rasaai mumkin nahi hai. Ye qabar 
Ghaus e Aazam ki hai, jo mar jaane ke baad bhi Ghaus hain aur Malik ul Maut se qabz ki hui rooho’n ka thaila cheen 
sakte hain! Ye Mehboob e Subhani hain. Ashiq e Jaan Nisaar ko zid karke majboor kar dete hain! Ye Ghareeb Nawaz 
hain aur marne par bhi mutthiya'n bhar bhar ke dete hain! Chunache insaniyat o islam ke ye muddai jooq dar jooq 
qabro'n par jaate hain, maathe ghiste hain, naak ragadte hain aur wo sab kuch karte hain jo koi shareef un nafs 
aur khuddaar insan kisi makhloog ke saamne nahi kar sakta. 


Insan ke paas sabse badi daulat iski apni insaniyat hai. Ye jaate hain aur is mataa e azeez ko chooney, eenth ke 
chabootro'n par badi bedardi se qurban kar aate hain! 


Agar kaha jaata hai ke dekho kya karte ho? Shariyat ne mana kiya hai, aise kaamo'n ko shirk thehraaya hai, 
jahannam saza bataai hai to jawab eraaz o inkaar hai, taaweel o tehreef hai. Shariyat o hageegat ki bahes hai. 
Zahir o baatin ki hujjat hai. Wahabi o Hanafi ka farq hai. Quran ki ayat aur Muhammadur Rasool Allah # ki hadees 
ke muqable mein Hasan Basri, Shibli, Jilaani a. Chishti az ke malfuzaat hain. Halaa’nke unme se kisi ne bhi koi 
shirk jaaez nahi rakha, magar kisse kaha jaae? Kaan ho'n to sune'n, aankhe'n ho'n to dekhe'n, dil ho'n to samjhe'n. 

Jaisa ke farman e Baari Ta'ala hai: 


p P 3 p 
Unke Dil Hain, Magar Wo Unko Samajhne Ke Liye a AN als G- OEY S28 A 
Istemaal Nahi Karte, Unki Aankhe’n Hain, Magar Wo pe Be S 
Unse Dekhte Nahi. Unke Kaan Hain, Magar Wo Unse ` ZA aji: ETAPE SERENE EDAN] 
Sunte Hain. Darasal, Wo Jaanwaro’n Ki Tarha Hain, 7 SL 

Balke Unse Bhi Gae Guzre. 2 oJis 


Ye sirf awaam kaa hi haal nahi ke jahalat ki wajah se mazoor kahe jaae’n. In logo’n ka bhi hai jo apne taee'n mu’n 
phaad phaad ke Ulama e Ummat, Waaris e Uloom e Nabuwwat aur Ambiya Bani Israel ka mushabah bataate hain. 
Ek taraf isfaar e shariyat ke hamil aur doosri taraf haqeeqat o tareeqat ke raazdaa’n hone ke muddai hain. 


Dar-asal yehi log Ummat e Mohmmadiya & ke liye asli fitna aur tamaam tabahiyo’n aur barbaadiyo’n ke asli sabab 
hain. Ye ulmaa e Soo is ummat ke fiqhi o fareesi o sadoogi hain. Haroot o Maroot hain. Rasoo ush Shayateen hain. 
Inhee'n ne shariyat ki tehreef ki hai. Inhee’n ne Kitab o Sunnat ka dawaza musalmano par band kiya hai. Inhee'n 
ne tareeqat o bidaat ki tareeki phaelaai hai. Inhee'n ne islam ka naam lekar islam ko musalmano ke dilo’n se 
ukhaad phainka hai. 1300 baras ki poori tareekh hamare saamne khuli rakhi hai. Wo kaunsi museebat hai jo unke 
hatho’n nahi aai? Wo kaunsi gumrahi hai, jiska jhanda unho’n na apne kandho’n par nahi uthaaya? 


Abdullah bin Mubaarak keh gae hain: 


Kya deen ko baadshaho’n, Ulama e Soo aur Soofiya ke . i . 
alaawa kisi aur ne badal daala hai. PAI IU Gs? N gadi JA Jas 


Alfaaz sakht zaroor hain aur shayad qaabil e muakheza bhi hain, magar dil o jigar mein jo ghaao padey hain, wo 
isse bhi ziyaada maatam par majboor karte hain. Kaun insan hai jo 30 Crore insaano ki be dardaana tabaahi dekhe 
aur khamosh rahe? Kaun musalman hai jo ummat e marhooma par ye qazaqaana taakhat apni aankho’n se dekhe 
aur chup rahe? Kya iske baad bhi insan diwaana naa ho jaaega, ke din ko raat bataaya jaata hai. Aftaab ko siyah- 
tikaa kaha jaata hai. Hag ko baatil, aur baatil ko haq thehraaya jaata hai? Kaun musalman hai, jiske dil mein zarra 
bhi noor e imaan ho aur shariyat ko zalaalat, sunnat ko bidat, imaan ko kufr, tauheed ko shirk aur shirk ko tauheed 
hote hue dekhe aur josh se ubal naa pade? Musalmano se kaha jaata hai ke “Kitab o Sunnat ka faham naa mumkin 
hai:, lehaza tum isse door raho. Ashkhaas ki taqleed wajib hai, lehaza be choo'n o charaa hamare peeche chale 
chalo. Qabre'n oonchi karo, qubbe banaao, auliya se mannate'n maano. Allah Ta'ala tak makhlooq ko waseela 
banaao. Jo chaaho karo, bakhshe jaaoge. Shafee ul Maz Nabee'n ki ummat ho, yehi deen hai, yehi shariyat hai, 
yehi sunnat hai! 


Kya ham ye sab sune’n aur khamosh baithe rahe’n? ya ab bhi waqt nahi aaya ke masleheen e ummat uthe’n aur 
ulama e soo ke is Shir e Zimma Mashooma ke chehra se naqaab ulat de’n, taa-ke musalman apni aankho’n se dekh 
le’n ke in badi badi pagdiyo’n ke neeche shaitan ko sajda karne waale sar hain aur in lambi ghadi daadhiyo’n ki 
oth mein kufr aur riyaa ki siyaahi chupi hui hai? 


Kya musalman apne Ulama aur Rehnumao’n ke islam o islaah ka haal sunna chaahte hain? Accha ek mustaqil kitab 
ka intezar kare’n (kyou’nke) yaha’n is mukhtasar dibaacha mein gujaesh nahi, taaham ibrat ke saath ye waagea 
note kar le’n ke unke ek mustanad aalim ne jo Sufi aur shayad Peer bhi hain, tehreek e khilafat ke dauran tajweez 
pesh ki thi ke Ulama o Mashaaekh ka ek wafat murattab hokar Ajmer Shareef jaae aur Khwaja Sahab ko ummat ki 
ek ek museebat sunaa kar faryaad kare! Sirf tajweez hi nahi, balke sunaa hai ke amalan ye Maulwi Sahab apne 
ham mushrabo’n ke saath shadr haal kar gae aur mazar par khoob roey peete. Magar Afsos! Waha’n se koi jawab 
naa mila aur bemurad lautey chale aae? Kya yehi wo Tauheed hai, jiski buniyade’n Quran ne qaaem ki thee’n. 


2 Surah Araaf: 179 


Jiski hifazat ke liye Ulama e Deen muddai hain aur jiske itteba o tamassuk par musalamno ko naaz hai? Agar Khwaja 
Sahab ummat e Muhammadiya ZS ko is masaaeb se najaat dilaa sakte hain to Ram o Krishn ki khudai par musalman 
kyou'n mu'n banaate hain? Is ajmeri wafad ki tehreek private naa thi. Akhbaaraat ke colomun mein e’elaaniya ki 
gai thi hi. Magar kisi aalim ne bhi ye elaan karne waale ki zaban naa pakdi ke ye shirk hai. Balke bohot se maulviyo’n 
ne to iski tehreeran taaeed ki, jaisa ke akhbaraat ke purane file gawah hain. Kya yehi wo hifazat e deen hai, jiska 
beeda uthaae hue hain? 


Aur aye kaash! Zalaalat o Bidat ki himayat ulama ke isi giroh mein mehdood hoti, jisey bidati kaha jaata hai aur is 
giroh mein muntagil naa hoti jo islaah o tajdeed ka muddai hai. 


Main ye alam-naak waagea intehai ranj o andoh ke saath tareekh ke hawaale aur musalmano ke gosh guzar karaata 
hu’n ke abhi chand din ki baat hai ke is jamaat ke ek talimi markaz ke Shaikh e Aazam aur doosre Masahaaeq ne 
ta’aziya daari jaisi sareeh bidat, balke Shirk ke khilaf fatwa dene se ye keh kar saaf inkaar kar diya ke maujooda 
halaat mein aisa fatwa Khilaf e Maslehat hai. 


Kya yehi tareeqa shariyat ki hifazat ka hai? Kya yehi niyabat e Ambiya 2: hai. Jiska farz hamare ulama is khush 
usloobi se anjam de rahe hain? Kya ab bhi wagt nahi aaya ke musalman aankhe'n khole'n, apne mazhabi peshwao'n 
ki haqeeqat maloom kare’n aur deen ki hifazat aur shirk o bidat ke izaala ke liye khud aagey badhe'n? islam mein 
na paapaaiyat hai, naaroohani peshwaiyat aur ab waqt aagaya hai ke ye khud-saakhta peshwaiyat dhaadi jaae. 
Taa-ke Allah Ta'ala ke bando’n ka talluq Allah Ta'ala ke deen se baraah e raast (mazboot) ho jaae. 


Abdur Razzaq Maleehabadi + 
Editor “Al Jaamea” Calcutta, az Calcutta 1925 


Oabarparasti Duniya Mein Kyou’nkar Phaili - Asbaab o Wujooh 
Is Fitna e Azeema Se Rokne Ke Wasaael o Zaraae 


Aaj agar koi musalman ki tamaam maujooda tabah haliyo'n aur badd-bakhtiyo’n ko dekhne ke baad ye sawal kare 
ke inka kya ilaaj ho sakta hai, to isko Imam Maalik # ke alfaz mein ek jumla ke andar jawab milna chaahiye ke: 


Ummat ke aakhri ahed ki islaah kabhi naa ho sakegi, TR ` 
taa waqtiya wohi tareega ikhteyar naa kiya jaae, jisse We A alo Las NI ey sia ei ca Y 
iske ibtedaai ahed ne islaah paai thi. 
Aur wo is ke siwa kuch nahi ke Kitab o Sunnat ki taraf rujoo kiya jaae aur har is dawat ok jo Allah Ta’ala ki aur 
uske Rasool # ki taraf se aae, ise dili gubooliyat ke saath suna jaae. 


$ e dt 
Musalmano! Allah Ta'ala Aur Uska Rasool Jab Tumhe LG ales Érdes Wi ab ikaka! aT Gu 
Bulaae'n To Unki Dawat Par Labbaik Karo, Ke Unki ga d SZ 
Dawat e Hayat-bakhsh Hai? EE 


Ye salaahiyat aur amaadgi isi surat mein ho sakti hai ke Allah Ta'ala aur uske Rasool # ki mohabbat aur unke 
ahkaam ki izzat o hurmat duniya ki tamaam mohabbato'n aur izzato'n par ghalib ho aur unki mohabbat dil ki 
gehraiyo'n mein is tarha nashemat bana chuki ho ke azzah o aqaarib ki mohabbat, omara o salateen ki izzat o 
hurmat gharz duniya ki har wo cheez, jisme kuch bhi mehboobiyat ho. Allah Ta'ala aur uske Rasool # ke muqable 
mein koi qadar o qeemat naa rakhti ho. Hatta ke mohabbat ki koi aisee shakal jo insani nafs Allah Ta'ala aur uske 
Rasool ke liye tajweez kare. Magar Allah Ta'ala aur uska Rasool # iske dabar e mohabbat ke khilaf samjhe to isko 
bhi shaitani waswasa samajh kar fauran chod de, to iske baad muhib e saadiq ko Allah buzurg o bartar ki 
mehbubiyat ka yageenan sharf haasil hota hai. 


Agar Tum Allah Ta'ala Se Mohabbat Karte Ho To Meri AU Bé sf A 
Itteba Karo, Usse Tum Mehboob e Ilaahi Ban Jaaoge.4 S E 


Salaf e Saleheen Ki Masaai e Jameela 


Ye khuli hui hageegat hai ke islam ka ibtedai ahed yamen o barkat aur hidaayat o sa'adat ki daulat se maalamaal 
aur har qism ki bidat o rusoom ki amezish se paak o saaf tha. Kyoun'ke salaf o saleheen Sahaba Ikram #485, 
Mohaddiseen aur Aimma e Deen ne islam ki hageegi taaleem ko har qism ki khaarij gumrahiyo'n aur ghair deeni 
asaraat o ikhtelaataat se mehfooz rakhne ke liye har tarha ki koshish farmai hai. Wo is cheez ko samajh chuke the 
ke aaj islam ki nashu-numa ijtemai ka ibtedaai daur hai aur uske sar-chashme phoot phoot kar beh rahe hain aur 
ek tinka bhi agar unki raah mein aagaya to dar hai yehi tinka jamaa hokar ek din badi badi nehro'n ke sar-chashmo'n 
ko band karde' nge. Wo islam ki hifazat ke liye kamarbasta gae. Unki misaal is janbaaz kisi thi, jo apne mashooq 
ke talwo'n mein ek kaa'nte ki chubhan bhi dekhta hai to is zoor se cheekhta hai, goya iske pehlu mein khanjar ne 
shagaaf kar diya. 


Wo is ek ek tinke aur mitti ke ek ek zarre ko islam ki raah se hataane ke liye apni azeez se azeez mata'a qurban 
kar dene ke liye amaada rehte the. Agar us waqt siddiq e ummat aur khalifatul islam (syedna) Abu Bakar #5, Syedna 
Umar Farooge Azam aur doosre Sahaba Ikram #4 aur unke baad mohadeeseen o Aimma Mujtahideen 22 ke dilo’n ko 
Allah Ta’ala apne ilhaam se ma’amoor naa kar deta to ek dakhili jihad e azeem se in tamaam fitno’n aur bidato’n 
ka sad-e-baab naa farma dete. To aaj duniya mein islam ki bhi wohi haalat hoti jo duniya ke tamaam mohrif aur 
maskh-shuda mazaahib ki nazar aarahi hai. Aur iski hageeqi talimaat ko bhi tarha tarha ki bidaat o mohadasaat ka 
sailaab bahaa kar le gaya hoga aur aaj dhoodhne se bhi inka pataa naa chalta. 


3 Surah Anfal:24 4 Surah Aale Imran: 31 


Salaf ne islam ke jin ahem aur buland magaasid ki binaa par bidat o mohdisaat aur kharji gumrahiyo'n ka jis 
quwwat aur safaroshi se muqabla kiya aur kisi shakal ko bhi isme gawaara naa kiya. To waqeaat ne saabit kar diya 
ke wo yaksar saheeh o waqai the. Ham dekh rahe hain ke unhi masael ne bil aakhir islam ki hageeqi taaleem ko 
tarha tarha ki kharji zalaalato'n se alooda kiya aur afsos ke musalman in fitno'n se naa bach sakey jo unse pehli 


qaumo'n mein mojib e zalaalat ho chuke the. 


Fitna e Quboor 


Musalmano mein jin masael ne ikhtelaf o tehreef ki buniyade'n rakhi hain aur inko Kitab o Sumnat ki sirat e 
mustageem aur Sahaba Ikram : ke uswa e hasana se inheraf ki raah dikhai. Ek ahem mas-ala maqbaro’n ki tameer 
aur whaa’n khushoo o khuzoo ke saath duae’n maangna aur quboor o mazaraat ko taqarrub ilallah aur qubooliyat 
e dua ka behtareen muqam samajhna. 


Shaikh ul Islam Imam Ibne Taimiyya A: aur unke shagird e rasheed Hafiz ibne Qaiyyim 2% ne is mauzoo par apni 
mutaddid tasaneef mein nihayat sharah o bast ke saath raushni daali hai. Aaj main chaahta hu'n ke in ahem aur 
lateef mubaahis mein se chand aapke saamne kisi qadar ikhtesaar ke saath pesh karu’n. 


Qabarparasti Kyou'nkar Phaili 


Is silsila mein sabse pehle is par ghaur karna chaahiye ke duniye mein qabarparasti kaisi pahili? 
Iske asbaab o wujooh kya hain? Aur inka insdaad kaise kiya jaa sakta hai? 


Sabse pehle ye fitna Nuh oo: ki qaum mein paeda hua, jaisa ke Quran e Kareem mein Nuh #2 ki masaai tableegh 
o tauheed ka zikar karte hue Allah Ta'ala ne irshad famraya: 


Nuh #2 Ne Kaha, Aye Mere Rabb Meri Qaum Ne Meri 


Nafarmani Ki Aur Us Shakhs Ki Paerwee Ki Jisko Uske ro ae ? p NG 
Maal o Aulaad Ne Siwaa e Khasaare Ke Kuch Faaeda ` 3N55AL 5335 8) os kaing Sy AA WE 5NG 
Nahi Poh'nchaaya (yaane apne maaldaaro'n ka kahaa PAN AA ý b 
maana) Aur Unho'n Ne Bade Makr o Fareb Se Kaam Liya N sA 63 GN NG bës Es | Kia balad SI 
Aur Kaha Ke Hargiz Apne Ma'abudo'n Ko Naa Chodna Paa” d a i 
Aur Naahi Wad, Sawa’a, Yaghooth, Yao’oq Aur Nasar Jee Sg 6 GN lea Ng Ig ENG 
Ko Chodna (ye nuh «#26 ki qaum ke butho’n ke naam STEE d EES 
ham). 


Ibne Abbas # aur bohot se Sahaba Ikram #4 aur Taabaeen 2 se riwayat hai ke ye Nuh (že ki qaum ke saaleh logo’n 
ke naam hain. Jab wo faut ho gae to logo'n ne unki gabro'n par baithna shuru kar diya aur dua o ibadaat ke liye 
inko behtareen mugam samajhna shuru kar diya. Kuch arsa baad unki tasweere'n banai gaee'n. Phir fart e aqeedat 
mein tasweero'n ki jagah inka mujassama aur buth banaane shuru kardiye. Hatta ke is hadd se badhi hui 
aqeedatmandi ne inko butho’n, mujassmo’n ki ibaadat par amaada kar liya. 


Sahihain® mein Ummul Momineen Syeda Ayesha zz se riwayat hai ke Ummul Momineen Umme Salma ## ne mulk e 
sham ke ek girja aur isme jo tasaweer thee’n, inka Nabi # se zikar kiya to Aap & ne farmaya in sab mein jab koi 
saaleh aur nek faut ho jaata to wo log iski qabar par masjid banate aur uski tasweer waha'n rakhte aur ye log Allah 
Ta'ala ke nazdeek badd-tareen makhlooq hain.” 


Saheeh Muslim mein Syedna Jundub Ss farmate hain ke maine khud Rasool Allah £ se suna ke Aap # ne farmaya: 


> Surah Nuh: 21-23 7 Bukhari 

Dekho! Tumse pehli ummato’n ne Ambiya aur Sulaha ki PT AR at eee Fee 
qabro’n ko ibaadat gaah banaa liya tha. Tum qabro’n KG 03 gill YA Ope) Ips d 06 A? 


ko ibaadat gaah naa banaao. Main tumko is baat se BIR EG LG ba LA WAKA YA 
sakhti ke saath mana karta hu'n.? kaaa léi Re i WA 7 

Is hadees mein Nabi & ne apni ummat ko is fitne se bachne ki taakeed farmai. Iske alaawa bhi mutaddid ahadees 

hain, jin mein Aap # ne kai tareeqo'n se ummat ko is fitna se bachaane ki koshish ki. 


Shaitaani Taaleem Ke Darja Ba-darja Asbaaq 


Lekin isse pehle ke in tareeqo’n ko bayan kiya jaae jo Nabi # ne is fitna se mehfooz rehne ke liye farmae hain, 
munaasib maloom hota hai ke pehle is baat ka tazkirah ho jaae ke shaitan ya shaitani jamate'n kis tarha logo'n ko 
ahista ahista aur darja ba-darja is fitna mein mubtala karti hain. Haqeeqat ye hai ke jaise jaise ummat Kitab o 
Sunnat se mehroom hoti chali gai. Aise hi shaitan aur uske muttabe-een ka igtedaar o tasallut badhta gaya aur 
uske makr o fareb mein nadaan aur be-khabar log mubtala hote gae. Shaitan ki farebkaraana chale'n yaa iski darja 
ba-darja taaleem pehle bayan ki jaati hai. Iske baad wo tamaam tareeqe bayan kiye jaae’nge jo Nabi & ne is fitna 
se bachne ke liye irshad farmae hain. 


Pehla Sabaq 


Sabse pehle shaitan apne mureed ko ye sikhata hai ke qabar ke paas dua karna chaahiye. Chunache shaitan ka 
mureed qabar ke paas jaakar aajizi aur dil-sozi se dua karta hai aur Allah Ta’ala qabar ki wajah se nahi, balke iski 
aajezi aur zillat ki wajah se iski dua qubool kar leta hai. Kyou’nke agar wo is soz o gadaaz se dukan, sharab-khaana, 
hammam ya bazaar mein bhi dua karta to Allah Ta’ala iski dua qubool kar leta hai. Jabke jaahil aadmi to yehi 
samajhta hai ke is dua ki qubooliyat mein qabar ka badaa dakhal hai. Halaa’nke Allah Ta’ala har lachaar shakhs ki 
dua qubool karta hai, agarche wo kafir hi kyou’n naa ho aur ye bhi zaroori nahi ke Allah Ta’ala jiski dua qubool 
karta hai isse raazi hota hai aur isko dost rakhta hai, yaa iske fel? ko pasand karta hai, kyou’nke Allah Ta’ala to 
nek o badd, momin o kafir, har ek ki dua qubool karta hai. 


Bohot se log aisee dua maa’ngte hain, jisme wo hadd e shariyat se tajaawuz kar jaate hain, yaa shirk karte hain 
yaa dua mein aise sawal karte hain jo najaaez hain. Aur unki saari yaa baaz muraade’n poori ho jaati hain aur wo 
ye khayal karne lag jaate hain ke inka ye amal Allah Ta’ala ke nazdeek bhi pasandeeda hai aur unki haalat us 
shakhs ki si ho jaati hai jisko Allah Ta’ala aur aulaad se dheel deta hai aur wo yehi samajhta rehta hai ke Allah 
Ta’ala isse khush hokar isko har tarha ki bhalai poh’nchaata hai. Chunache Allah Ta’ala farmata hai: 


Jab Un Naa-farmano Ne Naseehat e Ilaahi Ko Faramosh 


Kar Diya To Hamne Unpar Har Nemat Ke Darwaze Khol Po KR lst ay las a Dre Lizzie 
Diye.!0 j 7 ii 


Dua 2 qism ki hai, ek to ibaadat hai, jis par dua karne waala sawab ka mustahiq hota hai. Doosri, kisi haajat ka 
sawal hai, jo poori to ho jaati hai, lekin wo dua karne waale ke liye baais e takleef ban jaati hai. Pas Allah Ta'ala 
iski dua qubool kar leta hai, lekin ijo isne Allah Ta'ala ke hugooq zaaya karne aur uski hudood ko todne ki juraa- 
at ki hoti hai, iske badle mein isko azaab bhi karta hai. 


Al gharz, shaitan aahista aahista apne makr ke jaal mein insan ko pha’nsaata hai aur isko kehta hai ke qabar ke 
paas bohot acchi tarha dua karna chaahiye aur ye bhi ke is jagah dua karna masjid mein aur saher ke waqt (jis 
waqt mein dua ki qubooliyat ki Nabi £ ne khabar di hai) dua karne se behtar hai. Jab shaitan ye sabaq az-bar karaa 
leta hai to phir doosra sabaq shuru hota hai. 


8 Muslim 10 Surah Anaam: 44 

Doosra Sabag 


Ab wo usko kehta hai ke jo kuch maangna hai, is gabar waale buzurg ke tufail maango. Allah Ta'ala ko is mugarrab 
banda ki qasam wo to tumhari dua zaroor qubool hogi aur ye pehle sabaq ke mugable mein ziyada bura fe’l J» hai. 
Kyou’nke Allah Ta'ala ki shan isse buland hai ke isko kisi banda ki gasam di jaae yaa kisi banda ke tufail isse kuch 
maanga jaae. 


Teesra Sabaq 


Jab us shakhs ke dilme ye baat zahen nasheen ho jaati hai ke is buzurg ki qasam Allah Ta’ala ko dene aur uske 
tufail ya iske haq se dua maangne mein iski bohot izzat aur ta’azeem hai aur hajaat ke poora karne mein ye ziyaada 
musar hai. To phir shaitan isko teesra sabaq padhaata hai aur wo ye hai ke Allah Ta’ala ke siwaa ab isi buzurg se 
maango aur uski ki nazar o niyaaz diya karo. 


Chautha Sabaq 


Phir iske baad doosra darja ye hai ke is buzurg ki qabar ko buth banaaya jaae aur is par baitha jaae, is par qandeel 
aur shama jalaai jaae aur is par parde latkaae jaae’n aur is par masjid banaai jaae aur sajda aur tawaaf aur bosa 
dene aur hath lagaane aur uska qasd karne aur uske paas jaanwar zibah karne se iski ibaadat ki jaae. 


Paachwa Sabaq 


Phir sirf ek darja baaqi reh jaata hai aur ye hai ke logo’n ko iski ibaadat ki taraf bulaaya jaae. Is par mele lagaae 
jaae’n aur amaal e hajj is jagah is qabar waale ke liye adaa kiye jaae’ne. (Balke Hajj e baitullah se iske mele ko 
behtar samjha jaae, chunache bohot jaahil kehte hain ke Khaja Ajmer Shareef ke ek mele ke karne se 7 Hajj ka 
sawab milta hai, waghaira waghaira nau’uzubillah) aur inko ye samjhaya jaae ke ye sab umoor unke liye duniya o 
aakhirat mein bohot mufeed hain. 


Shaikh Ibnul Qaiyyim 44” Aghaatha” mein Shaikh ul Islam Imam Ibne Taimiyya 2% se naqal karte hain: Qabro’n ke 
paas jo bidat ki jaati hain, unke kai darjaat hain. So shariyat se bohot door ye hai ke insan murda se apni hajaat 
talab kare aur isse faryaad rasi chaahe. Jaisa ke bohot log karte hain aur ye log buth-parasto’n ki jins se hain. Is 
liye baaz auqaat shaitan is murda ki shakal mein unke saamne aata hai, jaisa ke buth-parasto’n ke saamne bhi 
unke ma’abood ki shakal mein zahir hota hai. Pas jab koi buth-parast apne ma’abood ko jiski wo ta’azeem karta 
hai, bulaae to shaitan iski shakal ikhteyar karke uske saamne maujood hota hai aur ye baaz ghaeb umoor ke 
mutalliq unse kalaam karta hai. 


Kyou’nke shaitan bani adam ke gumrah karne mein maqdood bhar koshish karta hai. Isi tarha jo log Suraj aur 
Chaand aur Sitaaro’n ki puja karte hain aur inko pukarte hain, unke saamne bhi shaitan insani shakal mein aakar 
kalaam karta hai aur baaz baate’n bataa jaata hai aur wo log isko sitaaro’n ki roohaniyat se ta’abeer karte hain. 
Dar-hageeqat wo shaitan hota hai, agar wo baaz maqaasid mein insan ki madad bhi karta hai, lekin isko isse kai 
gunaa nuqsan bhi poh’ncha deta hai. 


Is taur par qabro'n ke paas qabar parasto’n par bhi kai halaat zahir hote hain aur wo ye samajhte hain ke ye 
karamaat hain aur dar-hageeqat wo shaitan ka fareb hota hai. Mislat jis murda ki karamat ka logo’n ko guman hota 
hai, jab koi mirgi waala mareez iski qabar ke paas laakar daala jaata hai to jin (shaitan) isse utar jaata hai, taa- 
ke logo’n ko gumrah kare. 

Fitna Qabar Parasti Ke Unsedaad Ke Liye Wasaael o Zaraae 


Nabi & ne is fitna e azeema se apni ummat ko bachaane ke liye jo wasaael o zaraae byan farmae hain. Ab unhe’n 
bayan kiya jaata hai, jiska magsad ye hai ke aaj ummat e muslim ko is toofan se bachaane ke liye agar koi zariye 
ho sakta hai to wo wohi hai jo Aap & ne irshad farmaya hai: 


Pehle Zariya: 


Nabi 4 ka qabro’n ko masaajid banaane se rokne ke mutalliq Saheeh Muslim mein Syedna Jundub bin Abdullah zs 
se riwayat hai, wo farmate hain ke maine Rasool Allah & se aapki wafat se 5 roz peshtar sunaa ke Aap 4 farmate 
hain the: Khabardar, jo log tumse pehle the wo apne Ambiya (#44 ki qabro’n ko masaajid banaate the. Khabardaar! 
Qabro’n ko masjide’n naa banana, main tumko isse mana karta hu'n. 


Sahihain mein Ummul Momineen Syeda Ayesha #4 se riwayat hai ke Rasool Allah & is marz mein, jisse aap a’ahda 
baraa naa hue" farmaya: Yahood aur Nasaara par Allah Ta’ala ki laanat ho, unho'n ne apne Ambiya ¢# ki qabro'n 
ko masaajid bana diya. Isse aap apni ummat ko in af-aal se daraate the. Ummul Momineen Syeda Ayesha #4 farmati 
hain agar is baat ka khatra naa hota to Aap # ki qabar khuli jagah banaai jaati, lekin is baat ka khatra tha ke wo 
bhi masjid naa banaai jaae. Ye khatra Nabi 4 ki qabar ke khule maidan mein banaae jaane se rokne ki wajah se 
hai. Kyou’nke Aap & ki wafat ke baad Sahaba Ikram zz mein mauzoo dafan ki nisbat se ikhtelaf hua. Hatta ke 
unho’n ne Nabi & ka farman suna ke Ambiya Ikram ft? isi jagah dafan kiye jaate hain jaha’n wo wafat paae'n. 


Choo’nke ye Ambiya 2 ka khaasa hai, is liye Aap & ko Ummul Momineen Syeda Ayesha # ke hujra mein dafan 
kiya gaya aur jaise ke riwaaj tha, sehra mein dafan naa kiye gae. Taa-ke aapki qabar par namaz naa padhi jaae 
aur log isko masjid naa bana le'n. Kyou’nke Nabi & ne aakhir umar mein qabro'n ko masaajid banaane se roka, 
phir Ahle Kitab mein se un logo'n par jinho'n ne aisa kiya laanat ki taa-ke Aap £ ki ummat in af-aal se baaz rahe. 


Isi saheeh aur sareeh sunnat ki mutaabea'at ki binaa par a’ama tawaef ne qabro'n par banaae masjid se sareeh 
taur par aur saaf alfaaz mein roka hai. Aur Imam Ahmad, Imam Maalik aur Imam Shafai 4 ke ashaab ne iski hurmat 
par tasreeh ki hai aur baaz ulama ne isko mutlaqan makurh kaha hai. Lekin in ulama par husn e zan ka taqaaza 
yehi hai ke unki is karaahat ko karaahat e tehreemi hi samjha jaae. Kyou’nke ham in par ye gumaan nahi kar sakte 
ke wo aise fel’? ko jiski nahi aur uske faail'? ke maloon hone par Nabi & ka hukum hadd e tawaatur ko poho’nch 
gaya ho, jaaez qaraar de'n. 


Doosra Zariya 


Rasool Allah & ka qabro'n par chiragh jalaane se rokna, Imam Ahmad 22 aur Ahle Sunan ne Syedna Ibne Abbas #4 
se riwayat kiya hai ke Nabi 4 ne qabro'n ki ziyaarat karne waali aurto’n aur in par masaajid banaane waalo’n aur 
in par chiragh jalaane waalo’n par laanat ki hai. Pas jis fe'l J»! par Rasool Allah 4 laanat kare’n, to wo kabeera 
gunah hota hai aur fuqaha ne aise tel J+ ko saraahatan haraam kaha hai. 


Abu Muhammad Maadisi 2% farmate hain, agar qabro'n par chiragh jalaana mubaah hota to iske faail par laanat 
naa ki jaati, halaa’nke is par laanat ki gai hai. Pas isme ek to maal befaaeda zaaya hota hai. Doosra ta’azeem e 
quboor mein ifraat hai, jo butho'n ki ta azeem ke mushaaba hai. Isi liye ulama ne kaha ke qabro'n par shama ya 
chiragh jalaane yaa tel (T: Oil) dene ki nazar jaaez nahi. Kyou’nke ye nazar ma'asiyat hai aur bil ittefaq is nazar 
ka poora karna jaaez nahi. Nez kaha ke is gharz se kisi cheez ko qabro’n par wagf kar dena bhi jaaez nahi. Kyou’nke 
ye wagf saheeh nahi aur isko naafiz karna halal nahi. 


11 T:Yaane jis marz mein Aap # ki wafaat hui 13 Is Kaam Ke Karne Waala 

Teesra Zariya 


Nabi 4 ka qabro'n ko pukhta banaane aur is par imaarat banaane se rokna hai. Saheeh Muslim mein Syedna Jabir 
#5 se riwayat hai ke Nabi SZ ne qabro’n ko pukhta karne aur in par imaarat banaane se mana famraya. Ulama ne 
kaha hai ke isme 2 surato’n ki mumaneat ka ehtemaal hai. Ek ye ke inpar pattharo’n yaa unki maanind aur cheezo’n 
se bana karna. Doosra ye ke in par khaima waghaira nasb karna. In dono surato’n se Nabi & ne mana farmaya hai, 
kyou’nke unme koi faaeda nahi, iska maal bhi befaaeda zaaed hota hai nez ye ahle jaahiliyat ka fe’l J hai. 


Chautha Zariya 


Nabi & ka qabro’n par kitaabat karne (likhne) se mana karna. 


Sunan Abu Dawood mein Syedna Jabir # se riwayat hai ke Rasool Allah Sne qabro’n ko pukhta karne aur in par 
likhne se mana farmaya. 


Paachwa Zariya 


Rasool Allah Ska qabro'n par unki khudai se nikli hui zaaed mitti daalne sem ana farmaya. Sunan Abu Dawood 
mein Syedna Jabir # se riwayat hai ke Rasool Allah £ ne qabro’n ko pakka karne, in par likhne aur in par zaaed 
mitti daalne se mana farmaya. 


Chatha Zariya 


Nabi £ ka qabar ke paas namaz padhne se mana farmana. 


Saheeh Muslim mein Syedna Mursid al Ghanwi # se riwayat hai ke Nabi & ne farmaya ke qabro'n ki oopar naa 
baitho aur naa unki taraf namaz padho aur Syedna Abu Sayeed Khudri # se riwayat hai ke Rasool Allah 4 ne 
farmaya ke tamaam zameen masjid hai. Siwaae magbara! aur hammam ke. Is hadees ko Imam Ahmad # aur Ahle 
Sunan ne riwayat kiya hai. 


Isi baare mein nahi aur sakht mumaneat ki riwayat kasrat se aai hain. Iski wajah ye hai ke qabro’n ko namaz ke 
liye makhsoos karne mein buth parasto’n ke saath mushabehat hai. Jo butho'n ki taazeem ke liye unke aagey sajda 
karte aur inka taqarrub haasil karte hain aur ham oopar zikar kar aae hain ke buth parasti ki ibteda isi fitna e 
quboor se hui thi aur isi liye Nabi & ne Ahle Kitab par laanat ki. Kyou’nke unho’n ne apne Ambiya o: ki qabro’n 
ko masaajid banaaya. 


Shaikh Ibnul Qayyim #4 Aghaatha Ilal Lahfaan mein apne ustad Shaikh ul Islam Ibne Taimiyya A: se naqal karte hue 
farmate hain. Jiski wajah se Aap £ ne qabro'n par masajid banana se mana farmaya ye wo illat hai. Jisne bohot is 
ummato’n ko yaa to shirk e akbar yaa isse kam darja ke shirk mein mubtala kiya. Aur iski wajah ye hai ke aise 
shakhs ki qabar ke saath shirk karna jiski nisbat insan ka khayal salaahiyat aur neki ka ho. Insan ko ziyada maael 
karta hai ba-nisbat iske shirk ke kisi darakht ya patthar ke saath. Isi liye tum dekhoge ke bohot se log qabro’n ke 
paas khushoo aur khuzoo aur giriyazaari karte hain aur dil se aisee ibaadat karte hain jo masjid mein nahi karte. 
Aur naa pichli raat mein aisee ibaadat karte hain, baaz unme se qabro’n ke aagey sajda karte hain aur aksar 
qabro’n ke paas namaz adaa karne mein aisee barkat ke ummidwaar hote hain, jiski ummeed unhe’n masjid mein 
adaa ki hui namaz se nahi hoti. 


Isi kharabi ki wajah se Nabi & ne is ageeda ko beekh o bun se ukhaad phenka aur qabarastan mein mutlagan namaz 
adaa karne se rok diya. Khwah waha’n namaz padhne waale ka qasd qabar ke paas namaz adaa karne ka naa ho 
aur nez Aap # tuloo aur ghuroob aur istewaa e shams ke waqt namaz ke adaa karne se mana farmaya. Kyou’nke 

ye aise augaat hain, jin mein mushrikeen suraj ki ibaadat karte hain. Pas apni ummat ko in augaat mein namaz se 
bilkul mana kar diya gaya. Agarche inka iraada mushrikeen ka saa naa ho. 


Agar koi shakhs gabar ke paas is niyyat se namaz adaa kare ke is jagah mein namaz adaa karne mein barkat hogi 
to ye Allah Ta'ala aur Rasool Allah # ki saraasar dushmani aur Aap & ke deen ki mukhalifat aur aise deen ka ghadna 
hai, jiska Allah Ta'ala ne hukum nahi diya. Kyou’nke ibadaat ki binaa muwaafeqat sunnat aur itteba e rassol hai. 
Ibteda aur khwahish e nafsaani par nahi. So bilaa shak tamaam musalmano ka is baat par ijma hai aur ye unho'n 
ne apne Nabi & ke deen se badyehi aur zaroori taur se maloom kiya hai ke magbara ke paas namaz mana hai. Che- 
jaaeke isko ziyada baais e tabreek o behboodi samjha jaae. 


Saatwa'n Zariya 


Rasool Allah 4 ka qabro’n ko hamwaar karne ka hukum dena. Saheeh Muslim mein Abul Hayaaj Asadi 4 se riwyat 
hai ke mujhe Syedna Ali #4 ne kaha, kya main tujhe is kaam par naa bheju'n, jis par Rasool Allah & ne mujhko 
bheja tha aur wo ye tha ke jo tasweer dekhe isey mitaa de aur jo oonchi qabar dekhe ise hamwar karde. 


Athwaa'n Zariya 


Rasool Allah # ka qabro’n ko eid (mela ki jagah) banaane se mana farmana: 


Sunan Abu Dawood mein isnaad e hasan se Syedna Abu Huraira ## se marwi hai ke Nabi ZS ne farmaya: tum apne 
gharo'n ko qabre'n mat banaao (yaane unme nawaafil padha karo) aur meri qabar ko eid (meley ki jagah) na 
banana aur mujhpar durood bhejte rehna. Kyou’nke tumhara durood mujhko poho’nch jaaega, tum jaha’n kahee'n 
bhi hoge. 


Aur Musnad Ya’ala Mosli mein Ali bin Hussain (Zain ul Abedeen) se riwayat hai ke unho'n ek shakhs ko dekha ke 
wo Nabi # ki gabar ke paas ek dareecha ke paas aata, isme dakhil hota aur dua karta hai. To aapne ise mana 
farmaya aur kaha kya main tumhe ek hadees sunaau’n jo maine apne walid (Syedna Hussain #2) se suni aur unho’n 
ne mere daada Syedna Ali : se suni aur Rasool Allah & se suni. Aapne farmaya: Meri qabar ko eid naa banana aur 
naa apne gharo’n ko qabre’n, tumhara salam jaha’n kahe’n tum ho, mujhe poho’nch jaata hai. 


Aur kaha Saeed bin Mansoor ne khabar di hamko Syedna Abdul Aziz bin Muhammad ne, unho’n ne kaha hamko 
khabar di Suhail bin Abi Suhail ne, kaha ke Hasan bin Hasan bin Ali bin Abi Talib # ne qabar shareef ke paas dekha. 
Unho’n ne mujhe Syeda Fatima ## ke ghar se bulaaya aur wo raat ka khana khaa rahe the aur faraya aao khaana 
khaao. Maine kaha mujhe khwahish nahi, phir Unho’n ne farmaya: Maine tumhe qabar ke paas kyou’n dekha? Maine 
kaha maine Rasool Allah # ko salam kiya. Aap ne farmaya kya tu isi liye masjie mein dakhil hua tha? Phir farmaya 
Nabi & ne farmaya hai ke mere ghar ko eid aur apne gharo’n ko qabre’n naa banao aur mujh par durood bhejo. 
Tumhara durood mujhko poho’nchta hai tum jaha’n kahee’n tumho. So tum aur Andulas ke rehne waale Nabi # se 
is etebaar se bilkul baraabar qurb rakhte hain. 


Pas jab ke Nabi & ki qabar Syed ul Quboor hai aur rooe zameen ki tamaam qabro’n se afzal hai aur aapne isko eid 
(meley ki jagah) banaane se mana farmaya hai to kisi aur qabar ke mutalliq nahi batareeq e oola hogi. Khwah kisi 
wali ki Shaheed ki yaa kisi aur Nabi ki hi kyou’n naa ho. 


Phir iske saath Nabi & ne ek aur nahi milaadi aur farmaya ke apne gharo’n ko qabre'n naa banaao aur ye Aap & ka 
hukum hai is baat par ke apne gharo’n mein nafil namaze’n ehtemaam se padha karo. Taa-ke wo ba-manzila quboor 
naa ban jaae’n aur saath hi qabro’n ke paas namaz padhne se bhi mana farmaya aur is amr ke saath ye hukum diya 
ke mujh par durood bheja karo. Kyou’nke tumhara durood jis jagah tum ho, mujhe poho’nch jaata hai aur ye 
hukum de kar is baat ki taraf ishaara kiya ke tumhara durood o salaam nazdeek aur door se mujhe poho’nch jaata 
hai. Pas tumhe’n koi zaroorat nahi ke tum qabar ko eid (mela gaah) banao. 

Aah Ye Manaazir by Maahir ul Oadri 


Har taraf khaimey lage hain door tak bazaar hai 
Hai ye tagreeb ageede urs hai ek peer ka 

Ek tawaaef gaa rahi hai saamne dargah ke 
Aurto'n ki bheed mein nazaara thokar khaae hai 
Magbaro'n ki jaaliyo’n par arziyaa'n latki hui 
Inme likha hai, hamari jholiya'n bhar deejiye 
Aapko Allah ne sab kuch diya hai ikhteyar 

Ye maleede ye bataashe ye mithaai ke tabaaq 
Chadare'n chadhti hui, dholak bhi hai bajti hui 
Koi sajde mein jhuka hai koi masroof e tawaaf 
Ro raha hai koi chaukhat hi pe sar rakhe hue 

Sun barista hai yaha'n chaandi ugaati hai zameen 
Zairo'n ke khud mujaawar hi jhuka dete hain sar 
Hai ye taaleem e Nabi farman e Quran e Kareem 
Bidato’n hi bidato’n ki har taraf sheesha giri 
Muddai tauheed ke aur shirk se ye saaz baaz 
Ilteja faryaad istemdad ghairullah se 


Taaba ke ye khel duniya ko dikhaaya jaaega 


16 


Ye numaesh hai koi mela hai ya tehwaar hai 

Kaam karti hai yaha'n ki khaak bhi akseer ka 

Kya mazey hain hazrat qibla suhaagan shah ke 

Is hujoom e rang o bod mein kab khuda yaad aae hai 
Ye wo manzil hai jaha’n hain nekiya’n bhatki hui 
Dard e dil sun leejiye mushkil kushaai keejiye 
Mera gul bhi hai bohot muddat se be-fasl e bahaar 
Ye ageede ka tamooj ye wafoor e ishteyaaq 

Ye muwahhid hain jo puja kar rahe hain peer ki 
Thaam rakha hai kisine dono hatho’n se ghilaf 
Hain kisi ke hath behr e iltejaa uthe hue 

Aakhirat ki yaad is jaa pou'n rakh sakti nahi 

Mor ke pankho’n ke saae mein kalaawe bandh kar 
Hai har ek bidat zalaalat shirk hai zulm e azeem 

Is tarha tardeed farmaan e Rasool Allah ki 

Ek taraf qabro’n par sajda doosri jaanib namaz 

Ye nahi hai shirk to phir shirk kiska naam hai? 


Mazhaka tauheed ka kab tak udaaya jaaega? 


Safedi Par Siyaahi by Mast Ganori 


Sajde bhi kiye, khaak mazaaro'n ki bhi chaati Batlaao to kya hain yehi ahkaam e Ilaahi 
Jo baat tumhari hai shariyat se alag hai Do din bhi na farmaan e Muhammad se nibaahi 
Masjid se tumhe a'aar mazaaro'n se ageedat Allah kare door dilo’n se ho ye siyaahi 
Ghairat ki hai ye baat bade sharm ki jaa hai Ho shrik ka salaar e Muhammad ka sipaahi 
Kya kya naa mazaro'n par in aankho'n ne dikhaaya Tauba hai Ilaahi meri tauba hai Ilaahi 


Sar e shaar ageeqat tujhe hai ye bhi nahi maloom Hoti hai zaraa se mein safedi pe siyaahi 


Bidat Parast by Farq Jaami 


Nat nai bidat parasti ummat e marhoom ki Nau banu urso'n ka melo’n ka ye tanzk o ehteshaam 
Zamzame qawwliyo’n ke aur ye dholak ka shor Log jin par naachnte hain, mast hokar madaam 
Reh gae qabro’n ke patthar sajda rezi ke liye Ho chuka rukhsat dilo’n se masjido’n ka ehteraam 
Maangi jaati hai mazaaro'n se murade'n raat din Ban chuki haigibla e hajaat qabre’n laa kalaam 
Sar butho'n ke saamne ghairo'n ka jhukna kaafiri Aur Musalmano ke sajde sajd-haae ehteraam 


Deen ki taaleem jis khaam hokar reh gai Hag parasti kufr ka paegham hokar reh gai 


Name of the Book: Qabar Parasti Duniya Mein Kaise Phailee 
Author of the Book: Syed Muhammad Dawood Ghaznawi 
To roman English]: Rehan Syed Barey 


Translitrators Note: | have tried to use the best and easiest words for transliteration, (| also tried to 
explain few words where ever required with “T:”. If you find anything which might make this 
transliteration even better then please inform mein @ rehan.hse@live.com having read this book, if you 
deem it is worth forwarding, please do forward to anyone. If it motivates one person to come firmly on 
the track of Quran and Sunnah, | would consider my efforts has been successful. For more books in 
Roman, please click the link below. 


https:/ /archive.org/details/@rehan syed barey 
Dua-go, 
Rehan Syed Barey 

